హోంశాఖ, ఇంటెలిజెన్స్ బ్యూరో అభ్యంతరంముంబై: ఎస్సార్ కంపెనీ గుజరాత్లోని వడినార్లో నడుపుతున్న అతి పెద్ద రిఫైనరీని రష్యాకు చెందిన రాస్నెఫ్ట్, ట్రఫిగురా-యుసిపి కన్సార్షియంకు విక్రయించడానికి కుదిరిన డీల్కు రుణదాతలు గ్రీన్సిగ్నల్ ఇవ్వగా హోంశాఖ, ఆ శాఖకు అనుబంధంగా పని చేస్తున్న ఇంటెలిజెన్స్ బ్యూరో అభ్యంతరాలు ప్రకటించాయి. 86 వేల కోట్ల రూపాయల ఆ డీల్ దేశంలో అతి పెద్ద ఎఫ్డిఐ డీల్ కాగా ప్రధాని నరేంద్ర మోదీ, రష్యా అధ్యక్షుడు వ్లాదిమిర్ పుతిన్ సమక్షంలో రాస్నెఫ్ట్, ఎస్సార్ గత ఏడాది అక్టోబరు 15వ తేదీన ఈ డీల్పై సంతకాలు చేశాయి. శుక్రవారం ఎస్బిఐ, ఐసిఐసిఐ నాయకత్వంలో సమావేశమైన 23 రుణదాత సంస్థల ఉమ్మడి ఫోరమ్ ఈ డీల్పై ముందుకు సాగేందుకు ఎస్సార్కు అనుమతి తెలిపింది. దీంతో డీల్కు చివరి అడ్డంకి తొలగిపోయినట్టే అనుకుంటున్న సమయంలో దేశ భద్రతా ప్రయోజనాలను దృష్టిలో ఉంచుకుని హోం శాఖ, ఇంటెలిజెన్స్ బ్యూరో అభ్యంతరాలు చెప్పాయని అధికార వర్గాల సమాచారం. రుణదాతల్లో ఒక్క ఎల్ఐసికే ఆ సంస్థ 1,200 కోట్ల రూపాయలు అప్పు పడింది. ఎల్ఐసితో సహా రుణదాతలందరూ దీనికి ఆమోదం తెలిపారని కంపెనీ అధికారి ఒకరు తెలిపారు.  రష్యాకు చెందిన రిఫైనరీని కొనుగోలు చేయడానికి వీలుగా అందులో రష్యాకు గల వాటాలన్నింటి నుంచి వైదొలగాలన్నది ఆ డీల్ ప్రధానాంశం. దాని రిఫైనరీ సామర్థ్యం 2 కోట్ల టన్నులు. దేశంలోని మొత్తం రిఫైనింగ్ సామర్థ్యంలో దాని వాటా 9 శాతం మేరకు ఉంది. దీనికి తోడు రిఫైనరీ అవసరాల కోసం 1010 మెగావాట్ల విద్యుత్ ఉత్పాదక సామర్థ్యం. 5.8 కోట్ల టన్నుల డీప్ డ్రాఫ్ట్ పోర్టు, 3500 రిటైల్ ఔట్లెట్లు కూడా ఎస్సార్కు ఉన్నాయి. డీల్లో భాగంగా అవన్నీ రాస్నెఫ్ట్ చేతికి పోతాయి. ఇదిలా ఉండగా ఈ ప్రయత్నాలపై హోంశాఖ, ఇంటలిజెన్స్ బ్యూరో అభ్యంతరం వ్యక్తం చేశాయి. పాక్ సరిహద్దుకు చేరువలో ఉన్న ఈ రేవును విదేశీ కంపెనీకి అప్పగించడం వలన దేశ భద్రతకు ముప్పు ఏర్పడుతుందని హెచ్చరించాయి. ప్రధాని కార్యాలయం స్వయంగా రంగంలోకి దిగితే తప్పించి ఈ ఒప్పందం కొలిక్కి వచ్చే అవకాశం లేదని భావిస్తున్నారు.
homsakha, inteligens beuro abhyantarammumbai: essar company gujaraatloni vadinaarlo naduputunna athi pedda refinerini rashyaku chendina rasneft, trafigura-yusipi kansaarshiyanku vikrayinchadaaniki kudirina deelku runadaatalu greensignal ivvagaa homsakha, aa saakhaku anubandhamgaa pani chestunna inteligens beuro abhyantaraalu prakatinchaayi. 86 vela kotla roopaayala aa deal desamlo athi pedda efdi deal kaga pradhaani narendra modii, rashya adhyakshudu vladimir putin samakshamlo rasneft, essar gatha edaadi aktobaru 15va tedeena ee dealpai santakaalu chesaayi. sukravaaram esbi, icici naayakatvamlo samavesamaina 23 runadaata samsthala ummadi foram ee dealpai munduku saagenduku essarku anumati telipindi. deentho deelku chivari addanki tolagipoyinatte anukuntunna samayamlo desha bhadrata prayojanaalanu drushtilo unchukuni homem saakha, inteligens beuro abhyantaraalu cheppayani adhikara vargala samacharam. runadaatallo okka elicike aa samstha 1,200 kotla roopaayalu appu padindi. elicto sahaa runadaatalandaruu deeniki aamodam telipaarani company adhikari okaru telipaaru.  rashyaku chendina refinerini konugolu cheyadaaniki veelugaa andulo rashyaku gala vaataalanninti nunchi vaidolagaalannadi aa deal pradhaanaamsam. daani refinery saamarthyam 2 kotla tannulu. desamloni mottam refining saamarthyamlo daani wata 9 saatam meraku undi. deeniki thodu refinery avasaraala kosam 1010 megavatla vidyut utpaadaka saamarthyam. 5.8 kotla tannula deap draft portu, 3500 retile outletlu kuudaa essarku unnaayi. deello bhagamga avannee rasneft chetiki potayi. idila undagaa ee prayatnaalapai homsakha, intalizens beuro abhyantaram vyaktam chesaayi. pak sarihadduku cheruvalo unna ee revunu videshee kampeneeki appaginchadam valana desha bhadrataku muppu erpadutundani hecharinchaayi. pradhaani kaaryaalayam swayamgaa rangamloki digite tappinchi ee oppandam kolikki vache avakaasam ledani bhaavistunnaaru.